Živila in gostinske storitve

****

**Primeri okoljskih zahtev in meril**

**Verzija 1.2**

**Avgust 2021**

1. **Predmet zelenega javnega naročanja**

V skladu z 2. točko prvega odstavka 4. člena Uredbe o zelenem javnem naročanju (Uradni list RS, št. 51/17 ,64/19 in 121/21; v nadaljnjem besedilu: Uredba o ZeJN) mora naročnik okoljske vidike upoštevati, kadar so predmet naročanja živila in gostinske storitve. Natančnejšo opredelitev tega predmeta določata 2. in 3. točka Priloge 1 Uredbe o ZeJN.

1. **Ključni okoljski vplivi**
* Evtrofikacija[[1]](#footnote-1), zakisljevanje[[2]](#footnote-2) ter škodljivi vplivi na zdravje ljudi in okolje (rastline in živali) zaradi ostankov gnojil in pesticidov v vodi, zraku, zemlji in hrani.
* Negativen vpliv na zdravje delavcev v kmetijstvu zaradi napačnega ravnanja z nekaterimi pesticidi in gnojili in njihove napačne uporabe.
* Erozija tal, uničevanje gozdov in izginjanje biotske raznovrstnosti, ki jih povzročajo neustrezne kmetijske prakse, preveč intenzivna reja živali ter intenzivne prakse ribolova in ribogojstva.
* Mučenje živali zaradi premajhnega upoštevanja njihovega dobrega počutja.
* Velika poraba energije in vode pri pridelavi in predelavi hrane.
* Odpadna embalaža.
1. **Cilji iz Uredbe o zelenem javnem naročanju**

Naročnik mora javno naročilo, ki vključuje predmet iz 2. točke prvega odstavka 4. člena te uredbe, oddati tako, da se v posameznem naročilu izpolni cilj, ki je v nadaljevanju določen za ta predmet:

|  |
| --- |
| * delež ekoloških živil znaša glede na celotno predvideno količino živil, izraženo v kilogramih, najmanj 15 %;[[3]](#footnote-3)
* delež živil iz shem kakovosti znaša glede na celotno predvideno količino živil, izraženo v kilogramih, najmanj 20 %.
 |

1. **Pristop k ZeJN**

Za doseganje ciljev iz prejšnje točke si naročnik pomaga s spletno aplikacijo Katalog živil za javno naročanje. Aplikacijo je pripravila Gospodarska zbornica Slovenije – Zbornica kmetijskih in živilskih podjetij (GZS-ZKŽP) v sodelovanju s Kmetijsko gozdarsko zbornico Slovenije (KGZS) in Zadružno zvezo Slovenije (ZZS). Dostopna je na povezavi <https://www.katalogzivil.si/>.

Katalog živil za javno naročanje naročnikom omogoča pravilno poimenovanje živil, oblikovanje sklopov in pomoč pri oblikovanju meril. Spletni katalog je zelo uporabno orodje pri izvajanju analize trga in pridobivanju podatkov o živilih. Živila so sistematično razvrščena v smiselne kategorije in podkategorije. Omogoča spremljanje izpolnjevanja ciljev, ki jih glede deleža ekoloških živil in deleža živil iz drugih shem, določata druga in tretja točka drugega odstavka 6. člena Uredbe o ZeJN.

Poleg naštetega omogoča tudi neposredno pošiljanje povpraševanj za izločena živila oziroma izločene sklope, ki jih naročniki lahko nabavijo v skladu s petim odstavkom 73. člena Zakona o javnem naročanju (Uradni list RS, št. 91/15 in 14/18) neposredno na kmetijah, v zadrugah ali živilskih podjetjih (t. i. kratke verige). Za vsa dodatna vprašanja se lahko obrnete na kontaktne točke GZS-ZKŽP,KGZS in ZZS.

Obširno pojasnilo v zvezi s kratkimi verigami je dostopno tudi na povezavi:

<https://ejn.gov.si/sistem/usmeritve-in-navodila/stalisca-ministrstva.html>.

1. **Okoljske zahteve in merila za živila**

|  |
| --- |
| **5.1. Tehnične specifikacije** |
| Naročnik v tehničnih specifikacijah poleg drugih zahtev, ki se nanašajo na predmet javnega naročila, določi: |
| 1. | Najmanj 15 % živil mora biti pridelanih oz. predelanih na ekološki način, kot ga določajo Uredba Sveta (ES) št. 834/2007, Uredba Komisije (ES) št. 889/2008 ali predpis, ki ureja ekološko pridelavo in predelavo kmetijskih pridelkov oziroma živil. Za živila, ki so pridelana v preusmeritvenem obdobju, se šteje, da so pridelana na ekološki način.Način dokazovanja:Ponudnik mora ponudbi priložiti ekološki znak oz. certifikat, ki dokazuje, da je živilo pridelano oz. predelano v skladu s predpisi za ekološko kmetovanje.  |
| 2.  | Najmanj 20 % živil mora biti pridelanih iz shem kakovosti, ki so opredeljene v Zakonu o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15,27/17, 22/18, 86/21 – odl. US in 123/21; v nadaljnjem besedilu: Zkme-1) ali predpisih, ki urejajo sheme kakovosti.[[4]](#footnote-4)Način dokazovanja:Ponudnik mora ponudbi priložiti znak oz. certifikat, ki dokazuje, da živilo izpolnjuje zahteve za eno izmed shem kakovosti.  |
| **5.2. Merili za oddajo javnega naročila** |
| Za razvrstitev ponudb naročnik poleg cene ali stroškov in morebitnih drugih meril določi: |
| 1. | **Merilo »več ekoloških živil«**Delež živil, ki so pridelana na ekološki način, kot ga določajo Uredba (ES) št. 834/2007/ES, Uredba Komisije (ES) št. 889/2008 ali predpis, ki ureja ekološko pridelavo in predelavo kmetijskih pridelkov oziroma živil, ki presega minimalni delež iz tehničnih specifikacij, se v okviru tega merila točkuje z dodatnimi točkami na način, ki ga predvidi naročnik. Delež tega merila v razmerju do drugih meril v razpisni dokumentaciji določi naročnik. Za živila, ki so pridelana v preusmeritvenem obdobju, se šteje, da so pridelana na ekološki način.Način dokazovanja:Ponudnik mora ponudbi priložiti ekološki znak oz. certifikat, ki dokazuje, da je živilo pridelano oz. predelano v skladu s predpisi za ekološko kmetovanje. Če ponudnik ekološkega živila ni pridelal ali predelal sam, mora ponudbi priložiti tudi potrdilo (certifikat) za distribucijo ekološkega živila.Če se ponudba točkuje z dodatnimi točkami, naročnik med izvajanjem naročila preverja, ali ponudnik izpolnjuje merilo. |
| 2. | **Merilo »več živil iz shem kakovosti ali drugih shem kakovosti[[5]](#footnote-5)«**Delež živil, pridelanih iz shem kakovosti, ki so opredeljene v Zakonu o kmetijstvu ali predpisih, ki urejajo sheme kakovosti, ki presega minimalni delež iz tehničnih specifikacij, se v okviru tega merila točkuje z dodatnimi točkami na način, ki ga predvidi naročnik. Delež tega merila v razmerju do drugih meril v razpisni dokumentaciji določi naročnik.Način dokazovanja:Ponudnik mora ponudbi priložiti znak oz. certifikat oz. drugo ustrezno dokazilo, iz katerega izhaja, da živilo izpolnjuje zahteve za eno izmed shem kakovosti.Če se ponudba točkuje z dodatnimi točkami, naročnik med izvajanjem naročila preverja, ali ponudnik izpolnjuje merilo. |
| **5.3. Posebna določila pogodbe o izvedbi naročila** |
| Naročnik med pogodbena določila vključi določilo: |
| 1. | Če ponudnik ne izpolnjuje pogodbenih obveznosti na način, predviden v pogodbi o izvedbi javnega naročila, se v pogodbi opredeli pogodbena kazen v višini X % skupne naročene vrednosti, ki se zaračuna dobavitelju za vsako dobavo, ki ne ustreza okoljskim zahtevam, podanim v razpisni dokumentaciji. Pogodbena kazen se obračuna pri naslednjih izplačilih dobavitelju. |
| 2. | Če ponudnik ne izpolnjuje pogodbenih obveznosti na način, predviden v pogodbi o izvedbi javnega naročila, naročnik odstopi od te pogodbe. |

**6. Okoljske zahteve in merila za gostinske storitve**

|  |
| --- |
| **6.1. Tehnične specifikacije** |
| Naročnik v tehničnih specifikacijah poleg drugih zahtev, ki se nanašajo na predmet javnega naročila, določi: |
| 1. | Živila, ki jih uporablja ponudnik, morajo izpolnjevati tehnične specifikacije, opredeljene v točki 5.1. te priloge.Način dokazovanja:Naročnik preveri izpolnjevanje zahtev na način, predviden v točki 5.1. te priloge. |
| **6.2. Merila za oddajo javnega naročila** |
| Za razvrstitev ponudb naročnik poleg cene ali stroškov in morebitnih drugih meril določi: |
| 1. | **Merilo »več ekoloških živil«**Delež živil, ki jih uporablja ponudnik, mora izpolnjevati tehnične specifikacije, opredeljene v točki 5.1.1. te priloge, in, ki presega minimalni delež iz tehničnih specifikacij, se v okviru tega merila točkuje z dodatnimi točkami na način, ki ga predvidi naročnik. Delež tega merila v razmerju do drugih meril v razpisni dokumentaciji določi naročnik. Za živila, ki so pridelana v preusmeritvenem obdobju, se šteje, da so pridelana na ekološki način. Način dokazovanja:Ponudnik mora ponudbi priložiti ekološki znak oz. certifikat, ki dokazuje, da je živilo pridelano oz. predelano v skladu s predpisi za ekološko kmetovanje. Če ponudnik ekološkega živila ni pridelal ali predelal sam, mora ponudbi priložiti tudi potrdilo (certifikat) za distribucijo ekološkega živila.Če se ponudba točkuje z dodatnimi točkami, naročnik med izvajanjem naročila preverja, ali ponudnik izpolnjuje merilo. |
| 2. | **Merilo »več živil iz shem kakovosti ali drugih shem kakovosti«**Delež živil, ki jih uporablja ponudnik, mora izpolnjevati tehnične specifikacije, opredeljene v točki 5.1.2. pridelanih iz shem kakovosti in, ki presega minimalni delež iz tehničnih specifikacij, se v okviru tega merila točkuje z dodatnimi točkami na način, ki ga predvidi naročnik. Delež tega merila v razmerju do drugih meril v razpisni dokumentaciji določi naročnik.Način dokazovanja:Ponudnik mora ponudbi priložiti znak oz. certifikat oz. drugo ustrezno dokazilo, iz katerega izhaja, da živilo izpolnjuje zahteve za eno izmed shem kakovosti.Če se ponudba točkuje z dodatnimi točkami, naročnik med izvajanjem naročila preverja, ali ponudnik izpolnjuje merilo. |
| **6.3. Določila pogodbe o izvedbi naročila** |
| Naročnik med pogodbena določila vključi določilo: |
| 1. | Če ponudnik ne izpolnjuje pogodbenih obveznosti na način, predviden v pogodbi o izvedbi javnega naročila, naročnik odstopi od te pogodbe. |

**Pojasnila**

Pri opredelitvi tehničnih specifikacij, pogojev za sodelovanje in meril za oddajo javnega naročila se naročnik lahko sklicuje na posamezen znak oz. certifikat oziroma posamezne zahteve za pridobitev znaka, če so izpolnjeni pogoji iz prvega odstavka 69. člena Zakona o javnem naročanju (Uradni list RS, št. 91/15 in 14/18), ki zagotavljajo, da so zahteve za pridobitev znaka oz. certifikata povezane s predmetom naročila, da so bile zahteve pripravljene in sprejete na podlagi objektivno preverljivih kriterijev s strani osebe, na katero pridobitelj znaka oz. certifikata ne more odločilno vplivati, in po postopku, v katerem so lahko sodelovali zainteresirani deležniki (državni organi, potrošniki, proizvajalci, distributerji, okoljske organizacije idr.), ter da je vključitev v shemo dostopna in na voljo vsem zainteresiranim. Pri tem sklicevanje na posamezen znak oz. certifikat ali posamezno zahtevo za pridobitev znaka oz. certifikata ni dopustno, če je namen tega znaka oziroma njegove zahteve v nasprotju z načelom prostega pretoka blaga, načelom prostega pretoka storitev oziroma načelom svobode ustanavljanja. Naročnik, ki zahteva določen znak oz. certifikat, mora sprejeti vse znake oz. certifikate, ki potrjujejo, da blago izpolnjuje enakovredne zahteve za pridobitev znaka. Če gospodarski subjekt znaka oz. certifikata, ki ga je navedel naročnik, ali enakovrednega znaka oz. certifikata očitno ni mogel pridobiti v ustreznem roku in mu za to ni mogoče pripisati odgovornosti, mora naročnik sprejeti druga ustrezna dokazila, ki lahko vključujejo tehnično dokumentacijo proizvajalca ali potrdilo uradnega organa, če gospodarski subjekt dokaže, da blago, ki naj bi ga zagotovil, izpolnjuje naročnikove zahteve.

**Sezonski proizvodi in sezonski koledar**

Naročnik naj naroča sezonske proizvode. Sezonska hrana ima hranilno vrednost, prilagojeno letnemu času, prav tako pa je najbolj naravno pridelana. Iz zdravstvenega vidika se priporoča uživanje sezonske zelenjave in sadja iz lokalnega okolja, saj sta običajno bolj optimalno dozorela in imata višjo biološko (hranilno) vrednost. To pomeni, da vsebujeta večje količine metabolitov v primerjavi z zelenjavo in sadjem, ki sta bila skladiščena daljši čas. Poleg tega se pri sadju zmanjšata hranilna in organoleptična vrednost. S skladiščenjem ali dolgo transportno potjo od pridelovalca do potrošnika se v zelenjavi zmanjša vsebnost C‑vitamina, prav tako se zmanjšajo vrednosti vitaminov A, B in E. Zunajsezonska hrana se za prodajo posebej obdela, da zdrži dalj časa. Taka živila so pogosto polna pesticidov, voskov, konzervansov in drugih kemikalij. Primer sezonskega koledarja za zelenjavo je v prikazan v preglednici 1, primer sezonskega koledarja za sadje v preglednici 2, primer sezonskega koledarja za jabolka pa v preglednici 3.

**Preglednica 1: Sezonski koledar za zelenjavo**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **ZELENJAVA** |  | **JAN** | **FEB** | **MAR** |  | **APR** | **MAJ** | **JUN** | **JUL** | **AUG** | **SEP** | **OKT** | **NOV** | **DEC** |
| ZELJE  | (H) |  |  |  |  |  |  |  |  |  |  |  |  |  |
| PAPRIKA |  |  |  |  |  |  |  |  |  |  |  |  |  |  |
| SOLATA |  |  |  |  |  |  |  |  |  |  |  |  |  |  |
| ENDIVIJA |  |  |  |  |  |  |  |  |  |  |  |  |  |  |
| RADIČ  | (H) |  |  |  |  |  |  |  |  |  |  |  |  |  |
| MOTOVILEC |  |  |  |  |  |  |  |  |  |  |  |  |  |  |
| KITAJSKI KUPUS  | (H) |  |  |  |  |  |  |  |  |  |  |  |  |  |
| KORENČEK  | (H) |  |  |  |  |  |  |  |  |  |  |  |  |  |
| CVETAČA |  |  |  |  |  |  |  |  |  |  |  |  |  |  |
| JAJČEVCI |  |  |  |  |  |  |  |  |  |  |  |  |  |  |
| POR  | (H) |  |  |  |  |  |  |  |  |  |  |  |  |  |
| MELONE |  |  |  |  |  |  |  |  |  |  |  |  |  |  |
| LUBENICE |  |  |  |  |  |  |  |  |  |  |  |  |  |  |
| BUČKE |  |  |  |  |  |  |  |  |  |  |  |  |  |  |
| ŠPARGLJI |  |  |  |  |  |  |  |  |  |  |  |  |  |  |
| ČESEN |  |  |  |  |  |  |  |  |  |  |  |  |  |  |
| ČEBULA  | (H) |  |  |  |  |  |  |  |  |  |  |  |  |  |
| MLADA ČEBULA  |  |  |  |  |  |  |  |  |  |  |  |  |  |  |
| PARADIŽNIK |  |  |  |  |  |  |  |  |  |  |  |  |  |  |
| KUMARE |  |  |  |  |  |  |  |  |  |  |  |  |  |  |
| ZGODNJI KROMPIR |  |  |  |  |  |  |  |  |  |  |  |  |  |  |
| ZELENA  | (H) |  |  |  |  |  |  |  |  |  |  |  |  |  |
| BROKOLI |  |  |  |  |  |  |  |  |  |  |  |  |  |  |
| RUKOLA |  |  |  |  |  |  |  |  |  |  |  |  |  |  |
| MESEČNA REDKVICA |  |  |  |  |  |  |  |  |  |  |  |  |  |  |

**Tabela 2: Sezonski koledar za sadje, razen za jabolka**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **SADJE** | **JAN** | **FEB** | **MAR** | **APR** | **MAJ** | **JUN** | **JUL** | **AUG** | **SEP** | **OKT** | **NOV** | **DEC** |
| JAGODE |  |  |  |  |  |  |  |  |  |  |  |  |
| BOROVNICE |  |  |  |  |  |  |  |  |  |  |  |  |
| MALINE |  |  |  |  |  |  |  |  |  |  |  |  |
| ROBIDE |  |  |  |  |  |  |  |  |  |  |  |  |
| HRUŠKE |  |  |  |  |  |  |  |  |  |  |  |  |
| OREHI |  |  |  |  |  |  |  |  |  |  |  |  |
| LEŠNIKI |  |  |  |  |  |  |  |  |  |  |  |  |
| MANDLJI |  |  |  |  |  |  |  |  |  |  |  |  |
| KOSTANJ |  |  |  |  |  |  |  |  |  |  |  |  |
| KAKI |  |  |  |  |  |  |  |  |  |  |  |  |
| FIGE |  |  |  |  |  |  |  |  |  |  |  |  |
| MARELICE |  |  |  |  |  |  |  |  |  |  |  |  |
| ČEŠNJE |  |  |  |  |  |  |  |  |  |  |  |  |

**Preglednica 3: Sezonski koledar za jabolka**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **JABOLKA** | **JAN** | **FEB** | **MAR** | **APR** | **MAJ** | **JUN** | **JUL** | **AVG** | **SEP** | **OKT** | **NOV** | **DEC** |
| SUMMERRED |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| JAMES GRIEVE |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ELSTAR |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| GALA |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| GRAFENŠTAJNC |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ALKMENE |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| LORD LAMBOURNE |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| JONAGOLD |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| RDEČI JONATAN |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| ZLATI DELIŠES |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| PINOVA |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| CARJEVIČ |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| MELROSE |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| GLOSTER |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| IDARED |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| MAJDA |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| BRAEBURN |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| FUJI |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| RDEČI DELIŠES |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |

Legenda za preglednice 1, 2 in 3:

|  |  |
| --- | --- |
|   | obdobje z močno ponudbo |
|   | obdobje ponudbe |
| (H) | zelenjava, ki jo kmetje lahko skladiščijo v hladilnicah |

**Sheme kakovosti, ki so opredeljene v Zakonu o kmetijstvu**

Sheme kakovosti so opredeljene v 69. členu Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US in 123/21; v nadaljevanju: Zkme-1). Živilom iz shem kakovosti se lahko da poseben zaščitni znak oz. certifikat, ki označuje pridelke oziroma živila iz posameznih shem kakovosti.Shema kakovosti pomeni opredelitev posebnih meril in zahtev glede značilnosti, postopkov pridelave in predelave kmetijskih pridelkov ali živil, ki presega predpisano kakovost ali pogoje glede varstva zdravja ljudi, živali ali rastlin, dobrega počutja živali ali zaščite okolja in je pomembna za pospeševanje proizvodnje višje ali posebne kakovosti, ki je tržno zanimiva in prepoznavna za potrošnika.

Sheme kakovosti so:

* ekološki,
* integrirani,
* višja kakovost,
* zajamčena tradicionalna posebnost,
* označba porekla,
* izbrana kakovost in
* geografska označba.

Po vzoru shem kakovosti je bila vzpostavljena tudi posebna označba za naravno mineralno vodo.

V skladu z Uredbo (EU) št. 1151/2012 in Delegirano Uredbo Komisije (EU) št. 665/2014 o dopolnitvi Uredbe (EU) št. 1151/2012 Evropskega parlamenta in Sveta v zvezi s pogoji uporabe neobvezne navedbe kakovosti »gorski proizvod« se izvaja tudi shema Gorski proizvod.

V nadaljevanju so opisane sheme kakovosti:

**EKOLOŠKI KMETIJSKI PRIDELKI ALI ŽIVILA**

|  |  |
| --- | --- |
| Nacionalni zaščitni znak | Ekološki kmetijski pridelki ali živila so pridelani in predelani po naravnih metodah in postopkih, brez uporabe lahko topnih mineralnih gnojil, kemično sintetiziranih fitofarmacevtskih sredstev (pesticidov), gensko spremenjenih organizmov in proizvodov, pridobljenih iz teh organizmov, ter različnih regulatorjev rasti. Pri tem načinu kmetovanja zato pravzaprav ni mogoče pričakovati ostankov teh snovi v pridelkih ali živilih in posledično pri potrošnikih. Ekološko kmetovanje obenem zagotavlja pridelavo visokokakovostne in varne hrane, ki ima bogato prehransko vrednost ter visoko vsebnost vitaminov, mineralov in antioksidantov. |
| Znak EU Znak EU. |

Ekološki proizvodi so proizvodi, za katere je bil izdan certifikat, da so bili pridelani v skladu z Uredbo Sveta (ES) št. 834/2007, Uredbo Komisije (ES) št. 889/2008 in Pravilnikom o ekološki pridelavi in predelavi kmetijskih pridelkov oziroma živil. V RS se ekološki proizvodi označujejo z označbo »ekološki«, dovoljeni pa so tudi izrazi, kot so »biološki«, »eko« ali »bio«. Za živila, ki niso vključena v certificirano ekološko shemo, se te označbe ne smejo uporabljati.

Ekološko živilo mora spremljati ustrezen certifikat, ki dokazuje, da je živilo pridelano oziroma predelano v skladu s predpisi, ki urejajo ekološko kmetovanje. Kadar je dobavitelj ekološkega živila le distributer in ne proizvajalec, mora imeti certifikat dobavitelja za distribucijo ekoloških živil, ki se glasi na njegovo ime, in tudi certifikat za ekološko živilo, ki ga ponuja (če ekološko živilo ni navedeno že na njegovem certifikatu).

**INTEGRIRANI KMETIJSKI PRIDELKI ALI ŽIVILA**

|  |  |
| --- | --- |
|  | Integrirani kmetijski pridelki ali živila so pridelani z uravnoteženo uporabo agrotehničnih ukrepov, ob skladnem upoštevanju gospodarskih, ekoloških in toksikoloških dejavnikov. Pri tem imajo pri enakem gospodarskem učinku naravni ukrepi prednost pred fitofarmacevtskimi, veterinarsko-farmacevtskimi in biotehnološkimi ukrepi. |

**VIŠJA KAKOVOST**

|  |  |
| --- | --- |
|  | Kmetijski pridelki ali živila po svojih značilnih lastnostih pozitivno odstopajo od drugih podobnih kmetijskih pridelkov in živil in od njihove kakovosti, če je ta predpisana. |

**ZAJAMČENA TRADICIONALNA POSEBNOST**

|  |  |
| --- | --- |
|  | Kmetijski pridelki ali živila so proizvedeni po tradicionalni recepturi, s tradicionalnimi sestavinami ali na tradicionalni način. |

**OZNAČBA POREKLA**

|  |  |
| --- | --- |
|  | Kmetijski pridelek ali živilo mora biti pridelan in predelan na določenem geografskem območju. Njegove lastnosti so bistveno posledica vpliva geografskega okolja in njegovih naravnih in človeških dejavnikov. |

**GEOGRAFSKA OZNAČBA**

|  |  |
| --- | --- |
|  | Vsaj eden od postopkov pridelave ali predelave mora potekati na določenem geografskem območju (npr. surovine lahko izvirajo tudi z drugih območij). Kmetijski pridelek ali živilo ima posebno kakovost, sloves in druge značilnosti, ki morajo izvirati z določenega geografskega območja. |

**IZBRANA KAKOVOST**

|  |  |
| --- | --- |
|  | Izbrana kakovost je shema kakovosti, ki je namenjena kmetijskim pridelkom in živilom s posebnimi lastnostmi, ki se lahko nanašajo na sestavo, okolju prijazno pridelavo, kakovost surovin, dobrobit živali, posebno zdravstveno varstvo živali, način krmljenja, dolžino transportnih poti, predelavo, hitrost predelave surovin oziroma čim manjšo poznejšo obdelavo pri skladiščenju in transportu. Zaščitni znak »Izbrana kakovost Slovenija« je namenjen kmetijskim pridelkom in živilom, ki so pridelani oziroma predelani v Sloveniji. V shemo so že vstopili sektor mesa (goveje, prašičje, perutninsko), mleka in sadja. Kmetijski pridelki in živila iz vseh teh treh sektorjev so označeni z zaščitnim znakom »izbrana kakovost – Slovenija«. |

**GORSKI PROIZVOD**

Za neobvezno navedbo »gorski proizvod«, ki spada tudi med EU sheme kakovosti je določeno, da surovine kot krma za živali na kmetijah izvirajo iz gorskih območij. V primeru predelanih proizvodov tudi predelava poteka na gorskih območjih z nekaj izjemami. Gorska območja so opredeljena s 1. odstavkom 18. člena Uredbe (ES) št. 1257/1999.

**7. Nadzor nad realizacijo Uredbe o zelenem javnem naročanju**

V ZKme-1 se opredeljujejo zahteve za javne zavode glede izvajanja oz. realizacije Uredbe o ZeJN glede deleža ekoloških živil in živil iz shem kakovosti. Javni zavodi so zavezani, da delež ekoloških živil in živil iz shem kakovosti, ki jih v skladu z uredbo navedejo v javnem naročilu, tudi realizirajo (nabavijo). Nadzor nad realizacijo javnih naročil, ki se nanašajo na živila, bodo izvajali kmetijski inšpektorji in sicer tista javna naročila, ki so se oddala po uveljavitvi zadnje spremembe Zakona o kmetijstvu, to je od 28. 7. 2021. Če javni zavod ne realizira deležev ekoloških živil in živil iz shem kakovosti iz razlogov, ki so na njegovi strani, ali ne pripravi poročila v treh mesecih po plačilu zadnjega računa, ki se nanaša na javno naročilo, se za prekršek kaznuje pravno osebo od 2.000 do 10.000 eurov. Z globo od 200 do 1.000 eurov se za prekršek kaznuje tudi odgovorna oseba pravne osebe. Z globo od 6.000 eurov do 18.000 eurov se za prekršek kaznuje pravna oseba, če v poročilu navaja neresnične podatke glede deleža ekoloških živil oziroma živil iz shem kakovosti.

Prosimo, da si podrobnosti pogledate na povezavi:

<https://www.uradni-list.si/glasilo-uradni-list-rs/vsebina/2021-01-2628/zakon-o-spremembah-in-dopolnitvah-zakona-o-kmetijstvu-zkme-1f>

1. Evtrofikacija je proces, pri katerem postanejo vodna telesa (kot so jezera, rečna ustja ali počasni tokovi) prenasičena s hranili, kar povzroči prehitro rast rastlin (alg, škodljivih rastlin, morske trave …). Ko se ta povečana rast rastlin ustavi in začnejo rastline razpadati, se zmanjša vsebnost raztopljenega kisika v vodi, kar lahko povzroči smrt vodnih organizmov (kot so ribe). Hranila lahko izhajajo iz različnih antropogenih (človeških) virov, kot so gnojila, ki se uporabljajo za polja, erozije tal, usedlin dušika iz atmosfere, izpustov iz naprav za čiščenje odplak in neobdelane komunalne odpadne vode. [↑](#footnote-ref-1)
2. Zakisljevanje je nabiranje presežkov žveplove in dušikove kisline v tleh, vodi in zraku zaradi kislih usedlin. Te usedline so posledica antropogenih (človeških) emisij, in sicer zlasti žveplovega dioksida, dušikovih oksidov in amoniaka, ki nastajajo na primer pri uporabi živalskega gnoja in drugih sredstev za izboljšanje kakovosti tal v kmetijstvu, in industrijskih emisij. Kisle usedline negativno vplivajo na vodo, gozdove in tla. Povzročajo odpadanje listja in slabitev dreves, prav tako lahko spremenijo pH tal in vode ter sproščajo težke kovine in druge škodljive snovi, ki zastrupljajo tla in vodne organizme, poleg tega pa poškodujejo zgradbe in spomenike. [↑](#footnote-ref-2)
3. Skladno z 11. členom Uredbe je obvezen delež ekoloških živil 12%, če je v postopku javnega naročanja obvestilo o javnem naročilu objavljeno na portalu javnih naročil do 31. decembra 2023. [↑](#footnote-ref-3)
4. Opisi shem kakovosti so v pojasnilih teh priporočil. [↑](#footnote-ref-4)
5. Druge sheme kakovosti, ki niso opredeljene v Zkme-1, vendar so navedene v Katalogu živil za javno naročanje (https://www.katalogzivil.si/). [↑](#footnote-ref-5)